CELEX: 32009R0689
Language: et
Date: 2009-07-29 00:00:00
Title: Komisjoni määrus (EÜ) nr 689/2009, 29. juuli 2009 , millega muudetakse nõukogu määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid

31.7.2009   
            
            
               ET
            
            
               Euroopa Liidu Teataja
            
            
               L 199/3
            
         
      KOMISJONI MÄÄRUS (EÜ) nr 689/2009,
   29. juuli 2009,
   millega muudetakse nõukogu määrust (EÜ) nr 329/2007, mis käsitleb Korea Rahvademokraatliku Vabariigi vastu suunatud piiravaid meetmeid
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu määrust (EÜ) nr 329/2007, (1) eriti selle artikli 13 punkte a ja d,
   ning arvestades järgmist:
   
               (1)
            
            
               Määruse (EÜ) nr 329/2007 I lisas loetletakse juuni 2000. aasta määruse (EÜ) nr 1334/2000 (millega kehtestatakse ühenduse kord kahesuguse kasutusega kaupade ja tehnoloogia ekspordi kontrollimiseks) (2) kohaselt määratletud ning sanktsioonide komitee või ÜRO Julgeolekunõukogu poolt kindlaksmääratud kahese kasutusega kaubad, mis võivad aidata kaasa programmidele, mis on seotud Põhja-Korea tuuma- või muu massihävitusrelva ja ballistiliste rakettidega, ning mille suhtes kohaldatakse määruse (EÜ) nr 329/2007 artikli 2 lõigetes 1 ja 3 sätestatud keelde.
            
         
               (2)
            
            
               16. juulil 2009 sätestas sanktsioonide komitee, et osutatud keelde tuleks kohaldada teatavate kaupade suhtes. Seetõttu tuleks määruse (EÜ) nr 329/2007 I lisa täiendada.
            
         
               (3)
            
            
               Määruse (EÜ) nr 329/2007 artikli 6 kohaselt peaks määruse IV lisas olema loetletud sanktsioonide komitee või ÜRO Julgeolekunõukogu määratud füüsilised isikud, üksused ja asutused, kelle rahalised vahendid ja majandusressursid tuleb külmutada.
            
         
               (4)
            
            
               16. juulil 2009 sätestas sanktsioonide komitee, et teatavate füüsiliste ja juriidiliste isikute, üksuste või asutuste rahalised vahendid ja majandusressursid tuleks külmutada.
            
         
               (5)
            
            
               Seepärast tuleb IV lisa vastavalt muuta.
            
         
               (6)
            
            
               Selleks et tagada käesolevas määruses sätestatud meetmete tõhusus, peaks käesolev määrus jõustuma viivitamata,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 329/2007 I ja IV lisa muudetakse vastavalt käesoleva määruse I ja II lisale.
   Artikkel 2
   Käesolev määrus jõustub selle Euroopa Liidu Teatajas avaldamise päeval.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 29. juuli 2009
      
         
            Komisjoni nimel
         
         
            välissuhete peadirektor
         
         Eneko LANDÁBURU
         
      
   
   
      (1)  ELT L 88, 29.3.2007, lk 1.
   
      (2)  EÜT L 159, 30.6.2000, lk 1.
   
      I LISA
      Määruse (EÜ) nr 329/2007 I lisa muudetakse järgmiselt:
      Nimekirja I.1 kategooria „Materjalid, kemikaalid, „mikroorganismid” ja „toksiinid” ” alajaotusesse I.1 A „Kaubad” lisatakse järgmised read:
      
         
                     „I.1 A.058
                  
                  
                     —
                  
                  
                     Muu kui punktides I.0 A.012 ja I.1 A.028 nimetatud grafiit:
                     grafiit, mis on kavandatud või ette nähtud kasutamiseks elektroerosioonpinkides.
                  
               
                     I.1 A.059
                  
                  
                     —
                  
                  
                     Muud kui punktides I.1 A.024 ja I.1 A.034 nimetatud „kiud- või niitmaterjalid”:
                     para-aramiid „kiud- või niitmaterjalid” (Kevlar® ja muu Kevlarilaadne®).”
                  
               
   
   
      II LISA
      Määruse (EÜ) nr 329/2007 IV lisa muudetakse järgmiselt:
      
                  1)
               
               
                  Pealkirja „Füüsilised isikud” alla lisatakse järgmised kanded:
                  
                              a)
                           
                           
                              
                                 Han Yu-ro. Ametikoht: ettevõtte Korea Ryongaksan General Trading Corporation direktor. Muu teave: osaleb Korea Rahvademokraatliku Vabariigi ballistiliste kanderakettide programmis.
                           
                        
                              b)
                           
                           
                              
                                 Hwang Sok-hwa. Ametikoht: aatomienergia üldbüroo (GBAE) direktor. Muu teave: osaleb Korea Rahvademokraatliku Vabariigi tuumaprogrammis GBAE teadusliku juhtimise büroo juhina ja kuulus tuumauuringute ühisinstituudi teaduskomiteesse.
                           
                        
                              c)
                           
                           
                              
                                 Ri Hong-sop. Sünniaasta: 1940. Ametikoht: Yongbyoni tuumauuringute keskuse endine direktor. Muu teave: teostas järelevalvet kolme peamise rajatise üle (tuumkütuse tootmise rajatis, tuumareaktor ja ümbertöötlemistehas), mis aitasid kaasa tuumarelvades kasutatava plutooniumi tootmisele.
                           
                        
                              d)
                           
                           
                              
                                 Ri Je-son (teise nimega Ri Che-son). Sünniaasta: 1938. Ametikoht: Korea Rahvademokraatliku Vabariigi tuumaprogrammi peamise juhtivasutuse aatomienergia üldbüroo (GBAE) direktor. Muu teave: aitab kaasa mitmele tuumavaldkonna püüdlusele, sealhulgas GBAE poolsele Yongbyoni tuumauuringute keskuse ja ettevõtte Namchongang Trading Corporation juhtimisele.
                           
                        
                              e)
                           
                           
                              
                                 Yun Ho-jin (teise nimega Yun Ho-chin). Sünniaeg: 13.10.1944. Ametikoht: ettevõtte Namchongang Trading Corporation direktor. Muu teave: teostab järelevalvet uraani rikastamise programmi jaoks vajalike kaupade impordi üle.
                           
                        
            
                  2)
               
               
                  Pealkirja „Juriidilised isikud, üksused ja asutused” alla lisatakse järgmised kanded:
                  
                              a)
                           
                           
                              aatomienergia üldbüroo (GBAE) (teise nimega aatomienergia üldosakond (GDAE)). Aadress: Haeudong, Pyongchen District, Pyongyang, Korea Rahvademokraatlik Vabariik. Muu teave: GBAE vastutab Korea Rahvademokraatliku Vabariigi tuumaprogrammi eest, mis hõlmab Yongbyoni tuumauuringute keskust, selle plutooniumi tootmise teadusreaktorit (võimsus 5 MWe (25 MWt)) ning tuumkütuse tootmise ja ümbertöötlemise tehaseid. GBAE on korraldanud koos Rahvusvahelise Aatomienergiaagentuuriga tuumaalaseid koosolekuid ja arutelusid. GBAE on Korea Rahvademokraatliku Vabariigi peamine valitsusasutus, kes teostab järelevalvet tuumaprogrammide, sealhulgas Yongbyoni tuumauuringute keskuse tegevuse üle.
                           
                        
                              b)
                           
                           
                              Hongkong Electronics (teise nimega Hongkong Electronics Kish Co.). Aadress: Sanaee St., Kish Island, Iraan. Muu teave: a) on panga Tanchon Commercial Bank ja ettevõtja KOMID omanduses või kontrolli all või tegutseb või püüab tegutseda nende kasuks või nende nimel; b) on alates 2007. aastast kandnud massihävitusrelvade levikuga seotud vahenditest pangale Tanchon Commercial Bank ja ettevõtjale KOMID (ÜRO sanktsioonide komitee kandis mõlemad ettevõtjad aprillis 2009 loetellu) miljoneid dollareid. Hongkong Electronics on ettevõtja KOMID nimel aidanud kaasa rahaliste vahendite liikumisele Iraanist Korea Rahvademokraatlikku Vabariiki.
                           
                        
                              c)
                           
                           
                              Korea Hyoksin Trading Corporation (teise nimega Korea Hyoksin Export And Import Corporation). Aadress: Rakwon-dong, Pothonggang District, Pyongyang, Korea Rahvademokraatlik Vabariik. Muu teave: a) asub Pyongyangis Korea Rahvademokraatlikus Vabariigis; b) on Korea Rahvademokraatliku Vabariigi ettevõte, kes allub ettevõtjale Korea Ryonbong General Corporation (kelle kandis ÜRO sanktsioonide komitee aprillis 2009 loetellu) ja osaleb massihävitusrelvade väljatöötamises.
                           
                        
                              d)
                           
                           
                              Korean Tangun Trading Corporation. Muu teave: a) asub Pyongyangis Korea Rahvademokraatlikus Vabariigis; b) allub Korea Rahvademokraatliku Vabariigi Teisele Loodusteaduste Akadeemiale ning vastutab eelkõige Korea Rahvademokraatliku Vabariigi kaitseuuringute ja kaitse arengu programme toetavate kaupade ja tehnoloogia hankimise eest, muu hulgas massihävitusrelvade ja kandesüsteemi programmide ning nende hankimise eest, sealhulgas materjalid, mida kontrollitakse või mis on keelatud asjaomaste mitmepoolsete kontrollirežiimide raames.
                           
                        
                              e)
                           
                           
                              Namchongang Trading Corporation (teiste nimedega a) NCG, b) Namchongang Trading, c) Nam Chon Gang Corporation, d) Nomchongang Trading Co., e) Nam Chong Gan Trading Corporation). Muu teave: a) asub Pyongyangis Korea Rahvademokraatlikus Vabariigis; b) on Korea Rahvademokraatliku Vabariigi kaubandusettevõtja, kes allub aatomienergia üldbüroole (GBAE). Namchongang on osalenud Korea Rahvademokraatliku Vabariigi tuumarajatisest leitud Jaapani päritolu vaakumpumpade hankimises ja Saksamaa kodanikuga seotud tuumaalastes hangetes. Samuti on ta alates 1990ndate aastate lõpust osalenud alumiiniumtorude ja muude uraani rikastamise programmi jaoks vajalike seadmete soetamises. Ettevõtjat esindab endine diplomaat, kes esindas Korea Rahvademokraatlikku Vabariiki Rahvusvahelise Aatomienergiaagentuuri 2007. aasta missiooni ajal Yongbyoni tuumarajatistesse. Arvestades Korea Rahvademokraatliku Vabariigi varasemat massihävitusrelvade levitamisalast tegevust, valmistab ettevõtja Namchongang massihävitusrelvade levitamistegevus tõsist muret.